Sukan Paralimpik Musim Panas 2020

**Sukan Paralimpik Musim Panas 2020** (Bahasa Jepun: 2020年夏季パラリンピック会, Hepburn: 2020-Nen Kaki Pararinpikku) lebih dikenali sebagai **Sukan Paralimpik Tokyo 2020** merupakan sebuah acara sukan utama bagi atlet kurang upaya yang dikendalikan oleh Jawatankuasa Paralimpik Antarabangsa.Juga dikenali sebagai Sukan Paralimpik Musim Panas ke-16, temasya ini telah diadakan di Tokyo, Jepun dari 24 Ogos hingga 5 September 2021. Acara ini sebelumnya dijadualkan berlangsung dari 25 Ogos hingga 6 September 2020. Walau bagaimanapun, pada 24 Mac 2020, pihak Jawatankuasa Olimpik Antarabangsa dan Jawatankuasa Penganjur Tokyo secara rasmi mengumumkan bahawa Sukan Olimpik dan Paralimpik Musim Panas 2020 ditunda ke tahun 2021 kerana masalah pandemik COVID-19, menandakan kali pertama Sukan Paralimpik ditangguhkan. Meskipun begitu, acara ini masih dipasarkan secara rasminya sebagai Paralimpik Musim Panas 2020 sungguhpun dengan penundaan penjadualan selama satu tahun.

## Bidaan
Tokyo, Istanbul dan Madrid merupakan tiga calon bandar raya. Bandar raya Baku dan Doha tidak dinaikkan pangkat kepada status calon. Bidaan Rom ditarik balik.

### Undi
48 undi diperlukan untuk pemilihan dalam undian pertama dan & undian semula; 49 dalam undian terakhir.

IOC mengundi untuk memilih bandar raya tuan rumah untuk Sukan Olimpik Musim Panas 2020 pada 7 September 2013 di Sesi IOC ke-125 yang mengambil tempat di Buenos Aires Hilton, Buenos Aires, Argentina. Sistem undi lengkap telah digunakan. Tiada bandar raya yang menang lebih daripada 50% undi di dalam pusingan pertama apabila Madrid dan Istanbul terikat di tempat kedua. Undian semula diantara kedua-dua bandar raya tersebut dijalankan untuk menentukan bandar raya yang akan disingkirkan. Dalam undian terakhir di antara Tokyo and Istanbul, Tokyo dipilih selepas meraih 60 undi berbanding Istanbul yang meraih 36 undi.

## Pemasaran

### Maskot
Maskot bagi Tokyo 2020 telah dipilih berdasarkan 2,042 penyertaan yang diterima melalui sebuah pertandingan rekaan maskot. Daripada penyertaan-penyertaan tersebut, tiga penyertaan telah dipilih oleh Panel Pemilihan Maskot pada Disember 2017. Pada 28 Februari 2018, keputusan akhir maskot rasmi telah diumumkan dengan pasangan A mendapat undian tertinggi dengan sebanyak 109,041 undi berdasarkan undian pelajar-pelajar sekolah rendah di serata Jepun.

Nama bagi maskot-maskot tersebut diumumkan pada 22 Julai 2018, yaitu Miraitowa dan Someity. Nama Miraitowa merupakan gabungan dua perkataan, iaitu *mirai* (未来, "masa depan") dan *towa* (永遠, "selama-lamanya"). Someity pula diambil daripada nama pokok ceri Yoshino dalam bahasa Jepun, *Somei Yoshino* (染井吉野, ソメイヨシノ) serta menyerupai ungkapan bahasa Inggeris "So Mighty" (Sungguh Gagah).

## Gelanggang
Berikut merupakan gelanggang Sukan Paralimpik Musim Panas 2020:

### Zon Warisan

### Zon Tokyo Bay

### Kawasan lain

### Bangunan lain

* Kampung Paralimpik, Harumi Futo
* Pusat Media dan Penyiaran Antarabangsa, Menara Persidangan Tokyo Big Sight

## Acara sukan

* Memanah
* Olahraga
* Badminton
* Boccia
* Lumba basikal
**  Lebuh raya
**  Balapan
* Ekuestrian
* Bola sepak 5 sebelah
* ''Goalball''
* Judo
* Para kanu 
* Para Triatlon
* ''Powerlifting''
* Lumba perahu dayung
* Menembak
* Bola tampar duduk
* Renang
* Ping pong
* Tae kwon do
* Bola keranjang kerusi roda
* Lawan pedang kerusi roda
* Ragbi kerusi roda
* Tenis kerusi roda

## Takwim

## Penyertaan

## Jadual Pingat

## Penyiaran
Astro Arena HD bertanggungjawab untuk menyiarkan acara Sukan Paralimpik Musim Panas 2020 di Malaysia.

Di Singapura pula, beberapa acara yang dipilih disiarkan secara langsung di Channel 5 manakala acara yang lain pula disiarkan di  platform digital meWATCH. Acara kemuncak yang terpilih juga disiarkan di saluran Youtube Mediacorp.

Channel 4 akan kekal sebagai penyiar rasmi Sukan Paralimpik bagi negara UK. Mereka telah menyiarkan sebuah iklan promosi yang bertajuk "Super. Human" yang menerangkan realiti kehidupan atlet Paralimpik dan pengorbanan yang dibuat oleh mereka demi mencapai impian Paralimpik mereka. Acara Sukan Paralimpik akan mendapat liputan televisyen sebanyak 300 jam di saluran percuma Channel 4, 1,200 jam di platform pengstrimannya, More4, serta program acara kemuncak pada waktu petang dan slot yang tersendiri dalam rancangan *The Last Leg*.

Buat kali yang pertama, NBCUniversal akan menyiarkan liputan Sukan Paralimpik selama 1,200 jam di platformnya. NBC telah dikutuk oleh orang ramai semasa edisi-edisi Sukan Paralimpik yang lepas kerana menyiarkan liputan Sukan Paralimpik yang sangat kurang berbanding dengan Sukan Olimpik (NBC tidak menyiarkan sebarang acara Sukan Paralimpik secara langsung semasa 2012).

## Kontroversi

### Kemalangan kenderaan tanpa pemandu Toyota
Atlet judo Jepun yang mempunyai kecacatan penglihatan, Aramitsu Kitazono, telah dilanggar oleh kenderaan tanpa pemandu e-Pallete yang dicipta oleh Toyota pada 26 Ogos 2021 di Kampung Paralimpik. Kemalangan ini telah menyebabkan beliau cedera pada kepala dan kakinya dan terpaksa untuk menarik diri daripada pertandingan peringkat penyingkiran 16 bagi acara 81kg lelaki. Pihak Toyota telah menangguhkan projek tersebut pada 27 Ogos dan Ketua Eksekutif Syarikat Toyota telah meminta maaf dalam sebuah video Youtube yang dimuat naik, namun projek tersebut telah dimulakan semula pada 1 September 2021.

### Acara lontar peluru lelaki F20
Pada 31 Ogos 2021, atlet Malaysia, Muhammad Ziyad Zolkefli, telah memenangi pingat emas dalam acara lontar peluru lelaki F20 dengan memecahkan rekod dunia yang juga dicipta olehnya. Namun, keputusan beliau telah dibatalkan oleh pihak penganjur setelah atlet Ukraine memprotes bahawa Ziyad dan dua atlet yang lain lewat masuk ke *call room* (bilik panggilan) sebelum pertandingan dimulakan, dan pingat tersebut akhirnya diberikan kepada Maksym Koval dari Ukraine. Pasukan Malaysia telah membuat rayuan sebanyak dua kali kepada World Para Athletics (WPA) dan Jawatankuasa Paralimpik Antarabangsa (IPC) tetapi gagal. Majlis Paralimpik Malaysia telah mengatakan bahawa mereka akan terus memperjuangkan keputusan pembatalan pingat emas Ziyad dengan mengumpulkan bukti seperti salinan CCTV dan membuat bantahan rasmi kepada IPC dan WPA selepas Sukan Paralimpik 2020 tamat.

## Lihat juga
* Sukan Olimpik Musim Panas 2020
* Sukan Paralimpik yang pernah dianjurkan di Tokyo:
**Sukan Paralimpik Musim Panas 1964

## Nota


## Rujukan

## Pautan luar
* Tokyo 2020 Official Homepage